CELEX: C2006/048/17
Language: sk
Date: 2006-02-25 00:00:00
Title: Rozsudok Súdneho dvora (druhá komora) z  10. januára 2006  vo veci C-373/04 P: Komisia Európskych spoločenstiev proti Mercedes Alvarez Moreno (Odvolanie — Úradníci — Pomocný zamestnanec — Tlmočník — Žaloba — Žiadosť v zmysle článku 90 ods. 1 Služobného poriadku — Akt s negatívnymi účinkami — Pojem)

25.2.2006   
            
            
               SK
            
            
               Úradný vestník Európskej únie
            
            
               C 48/9
            
         
      ROZSUDOK SÚDNEHO DVORA
   
   (druhá komora)
   z 10. januára 2006
   vo veci C-373/04 P: Komisia Európskych spoločenstiev proti Mercedes Alvarez Moreno (1)
   
   (Odvolanie - Úradníci - Pomocný zamestnanec - Tlmočník - Žaloba - Žiadosť v zmysle článku 90 ods. 1 Služobného poriadku - Akt s negatívnymi účinkami - Pojem)
   (2006/C 48/17)
   Jazyk konania: francúzština
   Vo veci C-373/04 P, ktorej predmetom je odvolanie podľa článku 56 Štatútu Súdneho dvora, podané 27. augusta 2004, Komisia Európskych spoločenstiev (splnomocnení zástupcovia: D. Martin a F. Clotuche-Duvieusart), ďalší účastník konania: Mercedes Alvarez Moreno, s bydliskom v Berlíne (Nemecko), (advokáti: G. Vandersanden a L. Levi), Súdny dvor (druhá komora), v zložení: predseda druhej komory C. W. A. Timmermans, sudcovia J. Makarczyk, C. Gulmann, G. Arestis (spravodajca) a J. Kľučka, generálny advokát: C. Stix-Hackl, tajomník: R. Grass, vyhlásil 10. januára 2006 rozsudok, ktorého výrok znie:
   
               1.
            
            
               Rozsudok Súdu prvého stupňa Európskych spoločenstiev z 10. júna 2004, Alvarez Moreno/Komisia (T-153/01 a T-323/01) sa zrušuje v rozsahu, v akom vyhlásil za prípustnú žalobu o neplatnosť listu pána Walker z 23. februára 2001 a zaviazal Komisiu Európskych spoločenstiev na náhradu všetkých trov konania vo veci T-323/01.
            
         
               2.
            
            
               Vo veci T-323/01, žaloba o neplatnosť listu pána Walker z 23. februára 2001 na jednej strane a rozhodnutia Komisie Európskych spoločenstiev zo 7. septembra 2001 o zamietnutí sťažnosti pani Alvarez Moreno na druhej strane, sa zamieta.
            
         
               3.
            
            
               Každý z účastníkov konania znáša svoje vlastné trovy konania v tomto stupni konania a takisto svoje vlastné trovy konania pred Súdom prvého stupňa Európskych spoločenstiev.
            
         
      (1)  Ú. v. EÚ C 251, 9.10.2004.